Paco Gento

Francisco „Paco“ Gento López (, 21-oktabr 1933-yil — 18-yanvar 2022-yil) — ispaniyalik taniqli futbolchi, Real Madrid jamoasida toʻp surgan. Futbol tarixidagi eng yaxshi yarim himoyachilardan biri hisoblanadi. Yevropa chempionlari kubogi gʻolibligi boʻyicha rekordchi — 6 karra (1956—1960; 1966).

 Biografiyasi 
Francisco Gento Santanderdan janubda joylashgan Guarnisoda tavallud topgan. Yoshligida otasi bilan chorvachilik bilan shugʻullangan, „Atletiko Aviasyon“ (hozirgi „Atletiko Madrid“) jamoasiga muxlislik qilgan. „Rasing“ yoshlar akademiyasiga qabul qilinmagunicha, bir qancha havaskor jamoalarda toʻp surgan. 1952/53 mavsumda „Rasing“ning asosiy tarkibida oʻynadi va oʻsha vaqtda madridning „Real“ jamoasi bilan shartnoma imzoladi.

Pako Gento Realning yana bir afsonasi Alfredo Di Stéfanodan ikki oʻyin oldinroq debyutini oʻtkazdi, lekin „qaymoqranglilar“ safida koʻproq mavsum toʻp surdi. Gento bir jamoa safida va umuman 6 marta Yevropa chempionlari kubogi sovriniga ega boʻlgan yagona futbolchi hisoblanadi. Jahon futbolida eng muhim boʻlgan klublar oʻrtasidagi qitʼa musobaqalarida bunday koʻrsatkichni faqatgina argentinalik Francisco Sa 1970-yillarda olti marta Libertadores kubogi qoʻlga kiritgan. Ammo Francisco sovrinni ikkita jamoada yutgan: „Independiente“ (4), „Boka Xuniors“ (2).

Pako Gento sharafiga Santiago Bernabeu maydonida ikki marta oʻrtoqlik uchrashuvi oʻtkazilgan. 1975-yilda „Real“ oʻz maydonida „River Pleyt“ bilan 1972-yilda esa portugaliyaning „Belenensish“ jamoasi bilan oʻynagan. Gento futbolchilik faoliyatini tugatgandan soʻng, „Real“ning ikkinchi jamoasi „Kastilya“da murabbiylik qildi. Keyinchalik esa boshqa jamoalarni ham boshqardi. 2007-yilda uning sharafiga yana bir oʻrtoqlik uchrashuvi oʻtkazildi.

 Vafoti 
Gento 2022-yilning 18-yanvarida 88 yoshida vafot etdi.Muere Francisco Gento, leyenda del Real Madrid y único futbolista con 6 Copas de Europa 

 Erishgan natijalari 
 Ispaniya chempioni (12): 1954, 1955, 1957, 1958, 1961, 1962, 1963, 1964, 1965, 1967, 1968, 1969
 Ispaniya kubogi (2): 1962, 1970
 Yevropa chempionlari kubogi (6): 1956, 1957, 1958, 1959, 1960, 1966
 Qit'alararo kubok (1): 1960
 Lotin kubogi sohibi (2): 1955, 1957

 Manbalar 

 Havolalar 




 Francisco Gento at Real Madrid 
 Biography at Real Madrid Fans 
 National team data 
 International Appearances and Goals at RSSSF
 Goals in European Cups at RSSSF

Turkum:1933-yilda tugʻilganlar
Turkum:2022-yilda vafot etganlar
Turkum:Ispaniyalik erkak futbolchilar
Turkum:Futboldagi erkak hujumchilar
Turkum:Rayo Cantabria futbolchilari
Turkum:Racing de Santander futbolchilari
Turkum:Real Madrid CF futbolchilari
Turkum:SD Unión Club futbolchilari
Turkum:La Liga oʻyinchilari
Turkum:Ispaniya milliy futbol terma jamoasi erkak futbolchilari
Turkum:1962-yilgi FIFA Jahon chempionati oʻyinchilari
Turkum:1966-yilgi FIFA Jahon chempionati oʻyinchilari
Turkum:Ispaniyalik futbol murabbiylari
Turkum:Real Madrid Castilla murabbiylari
Turkum:UEFA Chempionlar ligasida gʻolib boʻlgan futbolchilar